**Helen Louise Maroulis** (sündinud 19. septembril 1991) on kreeka päritolu Ameerika Ühendriikide vabamaadleja, kes võistleb naiste 55 kg ja 53 kg kaaluklassides. Ta võitis kuldmedalid maadluse maailmameistrivõistlustel 2015. aastal Las Vegases USAs ja 2011. aastal Pan-Ameerika mängudel Guadalajaras Mehhikos. 2016. aasta suveolümpiamängudel Rio de Janeiros Brasiilias sai temast esimene USA olümpiavõitja naiste vabamaadluses.

Elulugu
-------

Tema vanavanemad emigreerusid USA-sse Kreekast, Kalamose saarelt 1960ndatel. Maroulis sündis Marylandi osariigis Rockville'is Paula ja Yiannis ("John") Maroulise lapsena. Tema isa on kreeklane. Ta õppis kolm aastat Magruderi keskkoolis, kus temast sai esimesel õppeaastal esimene naismaadleja, kes tuli Marylandi üleosariigilisel maadlusvõistlusel auhinnalisele kohale ning pälvis ka kõige väljapaistvama maadleja tiitli turniiril, kus võitis vanemat poissi, kes oli pälvinud sama tiitli aasta varem. Kooliaegse maadluskarjääri vältel kogus ta 99 võitu.

Seejärel siirdus ta algul Marquette Keskkooli Marquette'is Michigani osariigis, siis liitus Missouri Baptisti Ülikooli maadlusnaiskonnaga Saint Louises Missouri osariigis ning lõpuks võistles ta Simon Fraseri Ülikooli naiskonnas Burnabys Briti Columbias Kanadas.

Praeguseks treenib ta USA Olümpiahariduskeskuses (U.S. Olympic Education Center) Põhja-Michigani Ülikoolis (Northern Michigan University).

Rio de Janeiro 2016
-------------------

2016. aasta olümpiamängudel Rio de Janeiros seljatas ta Saori Yoshida 4:1 ja võitis kuldmedali. Yoshida oli kõigi aegade auhinnatuim naismaadleja, kes oli võitnud olümpiakullad 2004, 2008 ja 2012). See oli USA esimene olümpiakuld naiste maadluses. Maroulise sõnul oli tema edu taga suuresti tema treener Valentin Kalika.

Maailmameistrivõistlused 2017
-----------------------------

Maroulis võitis kuldmedali, seljatades 58 kg finaalis olümpiapronks Marwa Amri Tuneesiast 11-0.

Maailmameistrivõistlused 2018
-----------------------------

Maroulis sai esimeses raundis lüüa Altona Kolesnikult Aserbaidžaanist. Kaotuse põhjuseks on peetud rasket peapõrutust, mille Maroulis sai turniiril 2018. aasta jaanuaris.

Viited
------

1. ↑  "Helen Maroulis to face Venezuela's Marcia Andrades at Beat The Streets". *The Open Mat*. 4. mai 2014. Originaali arhiivikoopia seisuga 8. mai 2014. Vaadatud 7. mai 2014.
2. 1 2  "Athlete Bio: Helen Maroulis". *TeamUSA.org*. Vaadatud 7. mai 2014.
3. ↑  Chrysopoulos, Philip. "Who Is Olympic Gold Medalist Helen Maroulis". *USA.GreekReporter.com*. Vaadatud 28. august 2016.
4. ↑  "Magruder's Maroulis Makes Maryland History".
5. ↑  "Rockville's Maroulis eyes spot on U.S. Olympic women's wrestling squad".
6. ↑  "Simon Fraser University | Canada Clan Alumna Helen Maroulis Wins Wrestling Gold for USA at Rio 2016". *Athletics.sfu.ca*. 18. august 2016. Vaadatud 28. august 2016.
7. ↑  "Helen Maroulis Wins First Gold Medal for U.S. in Women's Wrestling". *Time*. Time. Originaali arhiivikoopia seisuga 17. september 2016. Vaadatud 18. august 2016.
8. ↑  Berg, Aimee (20. august 2016). "Helen Maroulis Trained With Champions To Become the First American Woman Wrestler to Win Gold". *Sports.Vice.com*. Originaali arhiivikoopia seisuga 20. august 2016. Vaadatud 23. august 2016.
9. ↑
10. ↑  "Arhiivikoopia". Originaali arhiivikoopia seisuga 27. oktoober 2018. Vaadatud 3. jaanuaril 2019.`{{netiviide}}`: CS1 hooldus: arhiivikoopia kasutusel pealkirjana (link)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Helen Maroulis** |

* Helen Maroulis, International Olympic Committee
* Helen Maroulis, United States Olympic Committee
* Helen Maroulis, United World Wrestling
* Helen Maroulis, Rio2016.com
* Helen Maroulise koduleht
* Helen Maroulis My darkest secret that's greater than gold Sports Illustrated, 11. november 2016